| Druskių kaimo senosios kapinės |
| --- |
| Prie kapinių vartų |
| 

Druskių kaimo senosios kapinėsDruskių kaimo senosios kapinės

 |
| Koordinatės  | 

|  |
| --- |
| 55°42′42″š. pl. 25°18′03″r. ilg.﻿ / ﻿55.71176°š. pl. 25.300959°r. ilg.﻿ / 55.71176; 25.300959Koordinatės: 55°42′42″š. pl. 25°18′03″r. ilg.﻿ / ﻿55.71176°š. pl. 25.300959°r. ilg.﻿ / 55.71176; 25.300959 |

 |
| Vieta | Kupiškio rajonas |
| Seniūnija | Šimonių seniūnija |
| Plotas | 532 m² |
| Naudotas | iki XX a. vid. |
| Registro Nr. | L373 / u.k.4806 |

**Druskių kapinės** – neveikiančios kaimo kapinaitės Druskių kaime, Šimonių seniūnijoje, Kupiškio rajono savivaldybėje. Aptvertos akmenine, neaukšta tvorele, esančios viduryje lauko. Kapinaitės yra 100 m į rytus nuo kelio  **118**  Kupiškis–Utena , 10 km į pietryčius nuo Šimonių ir 5 km į šiaurės vakarus nuo Svėdasų miestelių. Važiuojant nuo Svėdasų pusės, pravažiavus Jaros upę, pakilus į kalvą, pravažiuoti stotelę pavadinimu „Visėtiškės", už jos pasukti kaimo vieškeliu į dešinę. Ties vieškelio viduriu, į kairę pusę, viduryje lauko yra apaugusi medžiais teritorija.

Kapinės saugomos valstybės, nuo 1993 m. įrašytos Kultūros vertybių registre.

Kapinių būklė
-------------

Kapinaitės yra medžių apsuptyje. Priėjimo tako nėra. Aptvertos krautų lauko akmenų tvora. Jos rytų pusėje yra raudonų plytų mūro vartai, susidedantys iš dviejų masyvių, stačiakampio profilio stulpų su betono keturšlaičiais stogeliais. Teritorija – nedidelė pakiluma, kurios paviršius apaugęs lapuočiais ir spygliuočiais medžiais, tankiais alyvų krūmais.

Istorija
--------

Šiose kapinaitėse buvo laidojami senieji Druskių kaimo gyventojai. 

Nėra aišku, nuo kurių metų pradėta laidoti, tačiau tarpukario Lietuvos laikotarpiu žmonės kapinaitėse dar buvo laidojami. Virš kapinaičių, kylant į įkalnę, palei Aluoties upę buvo išsidėstęs senasis Druskių kaimas, vadinamas „ūlyčia". 

Sovietmečiu apylinkių žmonės senosiose Druskių kapinaitėse jau nebebuvo laidojami.

Paskutinis čia palaidotas Jonas Semėnas 1943 metais.

Kapinių paminklai
-----------------

Kapinėse buvo senųjų Lietuvos skulptūros paminklų – metalinių kryžių. Juos fotografijose 1972 m. užfiksavo ir įamžino Lietuvos fotografas Mečislovas Sakalauskas. Šiuo metu kapinėse likęs tik vienas toks metalinis kryžius ir du kapai. Likę du mediniai, prastos būklės kryžiai.

Galerija
--------

* Druskių kaimo kapinaitėse Jono Semėno antkapis*Druskių kaimo kapinaitėse Jono Semėno antkapis*
* Išlikęs kapinaitėse kapas*Išlikęs kapinaitėse kapas*
* Išlikęs kapinaitėse vienintelis metalinis kryžius*Išlikęs kapinaitėse vienintelis metalinis kryžius*
* Išlikęs kapinaitėse metalinio kryžiaus stulpelis*Išlikęs kapinaitėse metalinio kryžiaus stulpelis*
* Išlikęs kapinaitėse prastos kokybės kryžius*Išlikęs kapinaitėse prastos kokybės kryžius*
* Druskių kaimo kapinaičių teritorija*Druskių kaimo kapinaičių teritorija*

Nuorodos
--------

* Geležinis kryžius Druskių kaimo kapinėse. Mečislovo Sakalausko fotografija, saugoma Lietuvos dailės muziejuje (*LIMIS apraše sumaišyti rajonai – įrašytas Molėtų raj. tačiau iš nuotraukos reverse esančio įrašo matyti, jog tai Kupiškio raj.*) [neveikianti nuoroda]

Šaltiniai
---------

1. ↑  „Objekto Nr. 4806 išsamus aprašymas". Lietuvos Respublikos kultūros vertybių registras.
2. ↑  Kupiškio rajono savivaldybės teritorijoje esančių kapinių sąrašas.  Archyvuota kopija 2011-09-28 iš Wayback Machine projekto.
3. ↑  Svetainėje www.tradicija.lt publikuotos metalinių antkapių fotografijos